**ОБЩИНСКА ИЗБИРАТЕЛНА КОМИСИЯ СТРАЛДЖА**

**ПРОТОКОЛ**

**№ 50**

На 27 ноември 2016 г. в 14.00 часа се проведе заседание на Общинска избирателна комисия Стралджа при следния

ДНЕВЕН РЕД:

1.Проект на решение относно предсрочно прекратяване пълномощията на общински съветник в ОС-Стралджа и обявяване за избран за общински съветник следващият кандидат от листата на БСП.

 *Докладчик А. Канева*

2.Разни

ПРИСЪСТВАХА: 9 членове - Ани Канева, Янулка Иванова, Велина Хайдутова-Пенева, Донка Иванова, Елена Чакърова, Гергана Кавалджиева, Нели Радкова, Нели Стоянова и Валентин Иванов.

ОТСЪСТВАЩИ : Галина Чапърова и Снежана Енчева

Заседанието бе открито в 14.00 ч. и председателствано от г-жа Ани Канева – председател на комисията.

**Председателят АНИ КАНЕВА**: Уважаеми колеги, в залата присъстват 9 члена на комисията, имаме необходимия кворум за провеждане на днешното заседание.

Предлагам колегата Нели Радкова за преброител при поименното гласуване.

Да протоколира днешното заседание предлагам колегата Нели Стоянова.

Който е съгласен с така направеното предложение моля да гласува.

Гласували „ За” – 9 членове - Ани Канева, Янулка Иванова, Велина Хайдутова-Пенева, Донка Иванова, Елена Чакърова, Гергана Кавалджиева, Нели Радкова, Нели Стоянова и Валентин Иванов.

„Против”: няма

**Председателят АНИ КАНЕВА**: Колеги предлагам заседанието да протече при следния дневен ред:

1.Проект на решение относно предсрочно прекратяване пълномощията на общински съветник в ОС-Стралджа и обявяване за избран за общински съветник следващият кандидат от листата на БСП.

2.Разни

Който е съгласен с така предложения дневен ред, моля да гласува.

Гласували „ За” – 9 членове - Ани Канева, Янулка Иванова, Велина Хайдутова-Пенева, Донка Иванова, Елена Чакърова, Гергана Кавалджиева, Нели Радкова, Нели Стоянова и Валентин Иванов.

„Против”: няма

Дневният ред се приема.

*По точка 1 от дневния ред :*

**Председателят АНИ КАНЕВА**: Колеги по т.1 ще ви докладвам, че вчера в събота -26.11. с определените от мен дежурни – Д.Иванова и В. Хайдутова прегледахме архива на ОИК-Стралджа и основно справката на ИО с резултатите от изборите на 25.10.15г., за да установим кой кандидат следва да обявим за избран за общински съветник на мястото на починалия такъв Георги Георгиев. От справката и по съответните разпоредби и методики на ИК, констатирахме че следващия кандидат от листата на БСП е Мария Толева. Прегледахме и подготвихме всички необходими документи и в тази връзка ви предлагам следния проект на решение:

ОТНОСНО: Предсрочно прекратяване пълномощията на общински съветник в ОС-Стралджа и обявяване за избран за общински съветник следващият кандидат от листата на БСП.

 В Общинска избирателна комисия Стралджа е постъпило писмо с вх.№191/24.11.2016г. от Общински съвет на БСП-Стралджа, с което уведомяват ОИК, че са възникнали обстоятелства за предсрочно прекратяване пълномощията на общински съветник в ОС-Стралджа от листата на БСП, поради настъпила смърт на лицето. Към уведомлението е приложен препис-извлечение от акт за смърт на Георги Иванов Георгиев №0009/16.11.16г. на кметство с.Каменец, общ.Стралджа.

 След извършена проверка на постъпилите и налични документи, Общинската избирателна комисия констатира, че с Решение №132-МИ/26.10.2015г. на ОИК Стралджа, Георги Иванов Георгиев е обявен за избран за общински съветник от листата на БСП. От приложения акт за смърт, се установява, че същият е починал на 16.11.16г. С оглед на това, комисията намира, че са налице законовите предпоставки на чл.30, ал.4, т.13 от ЗМСМА за предсрочно прекратяване на пълномощията на общинския съветник.

 На основание чл.30, ал.7 от ЗМСМА, ОИК Стралджа със същото решение, с което се прекратяват пълномощията на починалия общински съветник, следва да определи като общински съветник следващият кандидат от листата на БСП.

 От извършената проверка в Справката за класиране според преференциите от 26.10.2015г. на „Информационно обслужване“ АД, в произведените на 25 октомври 2015г. избори за общински съветници и кметове в Община Стралджа се установи, че в случая не са налице предпоставките по чл.458, ал.5 от ИК, поради факта, че кандидатите на БСП с валидни преференции от списък А са изчерпани, тъй като всички са обявени за избрани за общински съветници при условията на чл.454, ал.8 от ИК – равенство на броя кандидати и броя мандати на БСП. При настъпилата смърт на избрания кандидат от списък А, случаят попада в хипотезата на чл.454, ал.6 от ИК и съгласно методиката на посочения законов текст, следва да бъде обявен за избран първият по ред кандидат в списък Б от листата на БСП (независимо от получените преференции), а именно Мария Толева Иванова.

 Предвид изложеното и на основание чл. 87, ал. 1, т. 1, във връзка с чл.458, ал.1, чл.454, ал.6 от ИК и чл.30, ал.4, т.13 и ал.7 от ЗМСМА, Общинска избирателна комисия Стралджа

Р Е Ш И:

 1.Прекратява пълномощията като общински съветник в ОС – Стралджа, от листата на БСП на ГЕОРГИ ИВАНОВ ГЕОРГИЕВ с ЕГН …………. и анулира издаденото му удостоверение.

 2.Обявява за избрана за общински съветник в ОС – Стралджа, от листата на БСП МАРИЯ ТОЛЕВА ИВАНОВА с ЕГН …………...

 3.Издава удостоверение на Мария Толева Иванова за общински съветник в ОС - Стралджа.

 4.В изпълнение на чл.30, ал.8 от ЗМСМА препис от настоящото Решение следва да бъде изпратено на Председателя на Общински съвет - Стралджа в тридневен срок от влизането му в сила.

Има ли изказвания, възражения, допълнения по повод представения проект. Не се правят.

Който е съгласен с така предложения проект на решение, моля да гласува.

Гласували „ За” – 9 членове - Ани Канева, Янулка Иванова, Велина Хайдутова-Пенева, Донка Иванова, Елена Чакърова, Гергана Кавалджиева, Нели Радкова, Нели Стоянова и Валентин Иванов.

„Против”: няма

**Председателят АНИ КАНЕВА**: Решението се приема под №183-МИ/27.11.16г.

*По точка 2 от дневния ред* : Разни

**Председателят АНИ КАНЕВА**: Колеги, както знаете в 3-дневен срок от постановяване на настоящото решение, следва да изпратим препис от същото на председателя на ОС-Стралджа за предприемане на съответните действия, съгласно разпоредбите на ЗМСМА. Тъй като днешното ни заседание се провежда в неделя, с оглед съблюдаване на изискуемия по ЗМСМА 3-дневен срок за произнасяне по постъпилото уведомление от наша страна и общината не работи, то не разполагаме с възможност и техника за изготвяне, разпечатване и изпращане на придружителното писмо с решението до председателя на ОС.

В тази връзка определям дежурство утре - понеделник на 28.11.16г., което да се осъществи от мен и секретаря Гергана Кавалджиева, с която да подготвим писмото и придружаващите го документи, за да ги подпишем и изпратим своевременно до ОС.

Има ли други изказвания по т.Разни. Не се правят такива.

Поради изчерпване на дневния ред, закривам днешното заседание.

Заседанието на ОИК-Стралджа приключи в 15.00ч.

Председател:

 Ани Канева

Секретар:

 Гергана Кавалджиева